Hierdie artikel handel oor die land in Oseanië. Vir die eilandgroep, sien Samoa-eilande, en vir die eilandgebied van die Verenigde State, sien Amerikaans-Samoa.
Independent State of Samoa (Engels)
Malo Saʻoloto Tutoʻatasi o Sāmoa (Samoaans)
Onafhanklike Staat van Samoa
Nasionale leuse: Fa'avae i le Atua Sāmoa
(Samoaans vir: "Samoa is gegrond op God")
Volkslied: O le fuʻa o le saʻolotoga o Samoa
(Samoaans vir: "Die vaandel van vryheid")
Grootste stad Apia
Amptelike tale Samoaans en Engels
• O le Ao o le Maloa
• van Nieu-Seeland
1 Januarie 1962
2 842 km2 (174ste)
1 097 myl2
194 320 (166ste)
68 / km2 (144ste)
176,1 / myl2
MOI (2015) 0,702 (105de) – hoog
Geldeenheid Tala (WST)
Nasa-Satellietbeeld van Samoa
Samoa (Samoaans: Sāmoa [ˌsaːˈmoa]), amptelik die Onafhanklike Staat van Samoa (Samoaans: Malo Sa'oloto Tuto'atasi o Sāmoa, Engels: Independent State of Samoa), tot 1997 amptelik Wes-Samoa (Engels: Western Samoa), is 'n eilandnasie in die Stille Oseaan en Oseanië met 'n oppervlakte van 2 842 km² en 'n bevolking van 194 320 in 2012.
Samoa is in die ooste van Wallis en Futuna, in die suidooste van Tuvalu, in die suide van Tokelau, in die weste van Amerikaans-Samoa en in die noorde van Tonga geleë. Die hoofstad en grootste stad is Apia. Samoa vorm saam met die eilandgebied Amerikaans-Samoa die Samoa-eilande.
Die westelike deel van Samoa het as gevolg van die Verdrag van Berlyn in 1889 'n Duitse kolonie geword, terwyl die oostelike deel 'n Amerikaanse kolonie geword het. Tydens die Eerste Wêreldoorlog is Duits-Samoa deur Nieu-Seeland beset en het ná die wapenstilstand van die Duitse Keiserryk 'n Volkebondmandaat van Nieu-Seeland geword. Op 1 Januarie 1962 het Wes-Samoa van Nieu-Seeland sy onafhanklikheid ontvang. Samoa is 'n unitêre parlementêre demokrasie binne die Britse Statebond met die O le Ao o le Malo ("Opperhoof van die Regering") as staatshoof.
Die Nieu-Seelanders het rugby in Samoa gevestig en dit is by verre die gewildste sportsoort in dié land. Die Samoaanse nasionale rugbyspan kon sedert 1987 vir elke Rugbywêreldbeker kwalifiseer en behoort tot die 12 top-rugbyspanne wêreldwyd.
↑ (en) New Zealand Ministry for Culture and Heritage (19 Julie 2010). "Towards independence – NZ in Samoa". nzhistory.net.nz. Besoek op 25 Julie 2014.
↑ (en) "CIA – The World Factbook". cia.gov. 2012. Besoek op 25 Julie 2014.
↑ (en) "Census 2016 Preliminary Count". Samoa Bureau of Statistics. p. 3. Besoek op 2 Februarie 2017.
↑ 4,0 4,1 4,2 4,3 (en) "Samoa". Internasionale Monetêre Fonds. Besoek op 24 Julie 2017.
↑ (en) "Samoa". Encyclopædia Britannica. Besoek op 24 Julie 2017.
Wikimedia Commons het meer media in die kategorie Samoa.
(en) Toerisme-inligting oor Samoa op Wikivoyage
Ontsluit van "https://af.wikipedia.org/w/index.php?title=Samoa&oldid=1889512"
Die bladsy is laas op 17 Januarie 2019 om 13:28 bygewerk.